117.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 388 της 18/28 Μαίου 1974 (ΦΕΚ Α΄149) Περί καθορισμού των μεταβιβαζομένων αρμοδιοτήτων εις περιφερειακάς αρχάς διανομαρχιακού επιπέδου του Υπουργείου Μεταφορών και Επικοινωνιών και Νομάρχας.  Έχοντες υπόψη: 1.Τας διατάξεις του άρθ.1 παρ. 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως».  2.Τας διατάξεις του άρθρ.2 του Ν.Δ.241/1973 «περί καταργήσεως των Περιφερειακών Διοικήσεων και ρυθμίσεως των εξ αυτής προκυπτόντων ζητημάτων».  3.Την υπ’ αριθ. 1333/18.1.1974 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ (ΦΕΚ 51/Β/19.1.1974).  4.Την υπ’ αριθ. 297/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Μεταφορών και Επικοινωνιών, απεφασίσαμεν και διατάσσομεν: Άρθρ.1.-1.Μεταβιβάζεται εις τας περιφερειακάς Αρχάς διανομαρχιακού επιπέδου του Υπουργείου Μεταφορών και Επικοινωνιών (Επιθεωρήσεις Μεταφορών) η, μετά την ισχύν του Ν.Δ.241/1973, περιελθούσα εις τον Υπουργόν Μεταφορών και Επικοινωνιών αρμοδιότης της εκδόσεως αδειών οδηγών ηλεκτροκινήτων μετά κεραίας λεωφορείων, τροχιοδρόμων και σιδηροδρόμων, πλην του ΟΣΕ, περί ής η διάταξις της περιπτ.α΄άρθρ.1 Β.Δ.199/1972 «περί μεταβιβάσεως εις τους Υφυπουργούς - Προϊσταμένους των Περιφερειακών Διοικήσεων και εις τους Νομάρχας αρμοδιοτήτων του Υπουργού Ναυτιλίας, Μεταφορών και Επικοινωνιών» (άρθρ.11 Β.Δ. της 17ης Μαρτ.1927,ΦΕΚ 47).  2.Μεταβιβάζονται εις τον Νομάρχην Θεσσαλονίκης αι ασκούμεναι υπό του Υφυπουργού-Περιφερειακού Διοικητού Κεντρικής και Δυτικής Μακεδονίας κατόπιν της καταργήσεως του Υπουργείου Βορείου Ελλάδος δια του Ν.Δ.957/1971 «περί Υπουργικού Συμβουλίου και Υπουργείων» (άρθρ. 37 παρ.7) και, μετά την ισχύν του Ν.Δ.241/1973, περιελθούσαι εις τον Υπουργόν Μεταφορών και Επικοινωνιών κάτωθι αρμοδιότητες: α)η έγκρισις συγχωνεύσεως μεταξύ των λεωφορειακών γραμμών του ΟΑΣΘ ή καταργήσεως ή μεταβολής αφετηρίας, τερμάτων, διαδρομών και στάσεων ή καθορισμού νέων τοιούτων (άρθρ.2 παρ.4 της δια του Ν.Δ.3721/1957 κυρωθείσης Συμβάσεως μεταξύ Ελληνικού Δημοσίου και ΟΑΣΘ).  β)Η έκδοσις αποφάσεως επί υποβαλλομένης προσφυγής ενδιαφερομένου κατ’ αποφάσεων αστυνομικών αρχών της Διευθύνσεως Αστυνομίας Θεσσαλονίκης ή του Τμήματος Τροχαίας Κινήσεως Προαστίων Θεσσαλονίκης περί αφαιρέσεως της αδείας ικανότητος οδηγού και της αδείας και των πινακίδων κυκλοφορίας του οχήματος (άρθρ.6 Α.Ν.170/1967). 3.Μεταβιβάζεται εις τον Νομάρχην Θεσσαλονίκης η, μετά την ισχύν του Ν.Δ.241/1973, περιελθούσα εις την Επιθεώρησιν Μεταφορών Κεντρικής και Δυτικής Μακεδονίας, αρμοδιότης της εγκρίσεως αποφάσεως του Διοικητικού Συμβουλίου του Οργανισμού Αστικών Συγκοινωνιών Θεσσαλονίκης (ΟΑΣΘ) περί προσλήψεως ή απολύσεως Γενικού Διευθυντού τούτου (άρθρ.1 Ν.Δ.1279/1972).  4.Μεταβιβάζονται εις τον Νομάρχην Αττικής αι, μετά την ισχύν του Ν.Δ.241/1973, περιελθούσαι εις την Επιθεώρησιν Μεταφορών Αττικής και Νήσων κάτωθι αρμοδιότητες: α)η έγκρισις και τροποποίησις των καταστατικών των μεταφορικών επιχειρήσεων των συνιστωμένων βάσει των διατάξεων του Ν.Δ.1060/1971 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών», εφ’ όσον η έδρα της επιχειρήσεως κείται εντός της περιφερείας της τέως Διοικήσεως Πρωτευούσης ως και η έγκρισις ενάρξεως λειτουργίας ατομικής ως άνω επιχειρήσεως εντός της αυτής περιοχής (άρθρ.3 παρ.7 Ν.Δ.1060/1971).  (Αντί για τις σελ. 206,743(α)-206,746)  Σελ. 206,743(β) Τεύχος 1344 Σελ. 31 Νομαρχίες 2.Γ.α.116-117 β)η έκδοσις αποφάσεως παραχωρήσεως απολεσθέντος δικαιώματος αδείας κυκλοφορίας ιδανικού μεριδίου επί αυτοκινήτου δημοσίας χρήσεως εφ’ όσον έδρα του αυτοκινήτου τούτου είναι πόλις ή κωμόπολις κειμένη εντός της περιφερείας της τέως Διοικήσεως Πρωτευούσης ως και η κήρυξις αναγκαστικής απαλλοτριώσεως, λόγω δημοσίας ωφελείας, του μεταβιβαστέου αντιστοίχου ιδανικού μεριδίου επί του αυτοκινήτου, ως πράγματος, εν περιπτώσει αρνήσεως του υποχρέου ως προς την μεταβίβασιν του ιδανικού αυτού μεριδίου εις τον προς όν η παραχώρησις του δικαιώματος της αδείας κυκλοφορίας, ή διαφωνίας τούτων ως προς το καταβλητέον τίμημα (άρθρ. 4 παρ. 1 και άρθ.5 παρ.1 Ν.Δ.1061/1971).  5.Μεταβιβάζεται εις τους Νομάρχας η, μετά την ισχύν του Ν.Δ.241/1973, περιελθούσα εις τας περιφερειακάς αρχάς διανομαρχιακού επιπέδου του Υπουργείου Μεταφορών και Επικοινωνιών (Επιθεωρήσεις Μεταφορών) αρμοδιότης της εφ’ άπαξ παρατάσεως επί χρόνον ουχί μείζονα του τριμήνου της εξαμήνου προθεσμίας προς άρσιν διαπιστωθεισών ελλείψεων κατά τον τεχνικόν έλεγχον λεωφορείων αυτοκινήτων δημοσίας χρήσεως (άρθρ.1 παρ. 3 Ν.Δ.1225/1972).  Άρθρ.2.-Μεταβιβάζεται εις τους Νομάρχας η έγκρισις παραχωρήσεως δικαιώματος θέσεως εις κυκλοφορίαν ειδικών τουριστικών λεωφορείων δημοσίας χρήσεως επ’ ονόματι φυσικών ή νομικών προσώπων διατηρούντων, νομίμως, γραφεία γενικού τουρισμού ή, εις νήσους και μόνον εγκατεστημένα, γραφεία εσωτερικού τουρισμού (άρθρ.1 Ν.Δ.637/1970).  Εις τον Ημέτερον επί των Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.  Σελ. 206,744(β) Τεύχος 1344 Σελ. 32 2.Γ.α.117 Νομαρχίες